सप्ताह के आरंभ में आपके दिल में प्रेम की कोंपलें फूटेंगी। प्रिय व्यक्ति के साथ मुलाकात की संभावना बढ़ेगी। प्रेम की अभिव्यक्ति में आप आगे आएंगे परंतु विशेषकर व्यक्ति के चयन में आप गलत भ्रम में न रहें इसका ख्याल रखें। फिलहाल विवाहितों की संतान के प्रति अधिक आत्मीयता रहेगी और उनके के लिए खर्च हो सकता है। सप्ताह के पूर्वार्ध में नौकरीपेशा लोगों की वरिष्ठ अधिकारियों के साथ महत्वपूर्ण चर्चा होगी। आप उमंग और उत्साह के साथ अपने कार्य पूर्ण करके सहकर्मियों और मैनेजमेंट में सबको चौंका सकते हैं। कानूनी मामलों में फिलहाल संभलकर रहना पड़ेगा। प्रतिष्ठा से संबंधित बात पर खर्च की संभावना रहेगी। उत्तरार्ध के दौरान संभव हो तो पैतृक संपत्ति संबंधी समस्या न छेड़ें अन्यथा आपके विरुद्ध में निर्णय आ सकता है। सप्ताह के मध्य में आप जीवनसाथी के अधिक निकट आएंगे। भागीदारी अथवा नये करार के लिए यह उत्तम समय है परंतु अति जल्दबाजी करने के स्थान पर छोटे से छोटे पक्ष पर विचार करके आगे बढ़ें। तारीख 8 के दिन सेहत का अधिक ध्यान रखना होगा। विशेषकर ब्लडप्रेशर, दिल की धड़कन की अनियमितता, आंखों में जलन, पीठदर्द हो सकता है। इस समय आपको गूढ़ और आध्यात्मिक ज्ञान में रुचि जागृत होगी।